තැපැල් කාර්යාල මඟින් යැවූ ලිපියක්, පාර්සලයක් අදාළ පුද්ගලයාට ලැබුණේදැයි ක්ෂණිකව සොයා ගත හැකි නව ක්‍රම වේදයක් ලබන වසරේ ආරම්භ කරන බව තැපැල් දෙපාර්තමේන්තුව පවසයි.මෙහිදී තැපැල් කාර්යාලය මගින් අදාළ පාර්සලයේ හෝ ලිපි කවරයේ අලවනු ලබන ස්ටිකරයේ ඇති අංකය යොදා ගනිමින් පරිගණකයක ආධාරයෙන් තැපැල් දෙපාර්තමේන්තුවේ වෙබි අඩවියට පිවිස ලිපිය හෝ පාර්සලය කුමන ස්ථානයක තිබේ දැයි බලාගත හැක.ශ්‍රී ලංකා තැපෑල නවීන තාක්ෂණික ක්‍රමවේදයන්ට යොමුවීම සම්බන්ධයෙන් අදහස් දක්වමින් තැපැල් හා විදුලි සංදේශ ඇමැති ජීවන් කුමාරතුංග මහතා ප්‍රකාශ කළේ ඉදිරියේ දී තැපෑල ජාල ගත වීම අවසන් වීමත් සමඟ තැපෑල තුළ විශාල වෙනස්කම් රැසක් ඇතිවන බවයි..